Pahuatlán

Pahuatlán er en landsby og en kommune nordvest i den meksikanske delstaten Puebla. Landsbyen heter offisielt Pahuatlán de Valle. Kommunen hadde 20 618 innbyggere i 2010, mens selve landsbyen bare hadde 3 523 innbyggere. Kommunens areal er på 80,37 km². Den befinner seg i fjellkjeden Sierra Norte de Puebla.

Kommunen er en av Pueblas viktigste enklaver med otomier, i et område som ellers er dominert av nahuaer. Om lag 10 000 av kommunens innbyggere, det vil si sirka halvparten, snakker et indiansk språk, hovedsakelig otomí. Rundt 1 500 av disse kan ikke spansk.

Pahuatlán har vakre fjellandskap og rike indianske tradisjoner. Den fikk status som «Pueblo Mágico» i 2012.

Bilder

Referanser

Byer i Puebla
Kommuner i Puebla
Pueblos Mágicos